సూర్యభగవానుడికి ఆవుపాలతో అభిషేకం ..
సూర్యభగవానుడికి ఆవుపాలతో అభిషేకం
Tue, Jan 13, 2015, 08:50 PM
సంక్రాంతి రోజున సూర్యభగవానుడు మకరరాశి రాశిలోకి ప్రవేశిస్తాడు కనుక దీనిని మకరసంక్రాంతి అంటారు. ఈ రోజు నుంచే ఉత్తరాయణం ఆరంభమవుతుంది. దక్షిణాయణం దేవతలకు రాత్రికాగా ... ఉత్తరాయణం పగలు. అందువలన ఉత్తరాయణం పుణ్యకాలంగా చెప్పబడుతోంది. ఈ కాలంలో చేసే శుభకార్యాలకు దేవతల ఆశీస్సులు లభిస్తాయనీ, ఫలితంగా ఆయాకార్యాలు ఆశించిన ప్రయోజనాలను ఇస్తాయని అంటారు.
అందువల్లనే ఈ కాలంలో వివాహాలు .. ఉపనయనాలు ... గృహప్రవేశాలు ... అక్షరాభ్యాసాలు ... వ్రతాలు విరివిగా జరుగుతూ వుంటాయి. ఇలా సంక్రాంతి రోజున ఉత్తరాయణ యాత్రను ఆరంభించే సూర్యభగవానుడు అనేక శుభాలను అందిస్తూ ముందుకు సాగుతుంటాడు కనుక, ఈ రోజున అంతా ఆయనని ఆరాధిస్తూ వుండాలని ఆధ్యాత్మిక గ్రంధాలు చెబుతున్నాయి.
సంవత్సరమని చెప్పుకునే ఒకే చక్రం కలిగిన విశ్వమనే రథంపై సూర్యభగవానుడు ప్రయాణిస్తూ వుంటాడు. ఆయన కృపా కటాక్షాలతోనే అందరికీ ఆహారం సమకూరుతుంది ... ఆరోగ్యం చేకూరుతుంది. ఆ ప్రత్యక్షనారాయణుడి అనుగ్రహంతోనే సమస్త పాపాలు నశించి పుణ్యఫలాలు లభిస్తాయి. అలాంటి సూర్యభగవానుడిని కృతజ్ఞతా పూర్వకంగా అనుదినం పూజించాలి.
ముఖ్యంగా సంక్రాంతి రోజున తలస్నానం చేసి, స్వామిని ఆవుపాలతో అభిషేకించి ధూప దీప నైవేద్యాలు సమర్పించాలి. ఈ రోజున సూర్యభగవానుడిని ఆవుపాలతో అభిషేకించడం వలన ... ఆదిత్య హృదయం పారాయణ చేయడం వలన ఆరోగ్యం ... ఐశ్వర్యం ... విజయం చేకూరతాయని స్పష్టం చేయబడుతోంది.
suuryabhagavaanudiki aavupaalato abhishekam ..
suuryabhagavaanudiki aavupaalato abhishekam
Tue, Jan 13, 2015, 08:50 PM
sankraanti rojuna suuryabhagavaanudu makararasi rasiloki pravesistaadu kanuka deenini makarasankranti antaaru. ee roju nunche uttaraayanam aarambhamavutundi. dakshinaayanam devatalaku raatrikaagaa ... uttaraayanam pagalu. anduvalana uttaraayanam punhyakaalamgaa cheppabadutondi. ee kaalamlo chese subhakaaryaalaku devatala aasheessulu labhistaayanii, phalitamgaa aayaakaaryaalu aasinchina prayojanaalanu istaayani antaaru.
anduvallane ee kaalamlo vivaahaalu .. upanayanaalu ... gruhapravesaalu ... aksharaabhyaasaalu ... vrataalu virivigaa jarugutuu vuntaayi. ilaa sankraanti rojuna uttaraayana yaatranu aarambhinche suuryabhagavaanudu aneka subhaalanu andistuu munduku saagutuntaadu kanuka, ee rojuna antaa aayanani aaraadhistuu vundaalani aadhyaatmika grandhaalu chebutunnaayi.
samvatsaramani cheppukune oke chakram kaligina vishwamane rathampai suuryabhagavaanudu prayaanistuu vuntaadu. aayana kripa katakshalatone andarikee aahaaram samakuurutundi ... aarogyam chekurutundi. aa pratyakshanaaraayanudi anugrahamtone samasta paapaalu nasinchi punhyaphalaalu labhistaayi. alanti suuryabhagavaanudini krutagnataa puurvakamgaa anudinam poojinchaali.
mukhyamgaa sankraanti rojuna talasnanam chesi, swaamini aavupaalato abhishekinchi dhupa deepa naivedyaalu samarpinchaali. ee rojuna suuryabhagavaanudini aavupaalato abhishekinchadam valana ... aaditya hrudayam paaraayana cheyadam valana aarogyam ... aishwaryam ... vijayam chekuurataayani spashtam cheyabadutondi.